CELEX: 32019R1889
Language: sl
Date: 2019-11-11 00:00:00
Title: Uredba Sveta (EU) 2019/1889 z dne 11. novembra 2019 o spremembi Uredbe (EU) 2017/2063 o omejevalnih ukrepih glede na razmere v Venezueli

12.11.2019   
               
               
                  SL
               
               
                  Uradni list Evropske unije
               
               
                  L 291/1
               
            
         UREDBA SVETA (EU) 2019/1889
         z dne 11. novembra 2019
         o spremembi Uredbe (EU) 2017/2063 o omejevalnih ukrepih glede na razmere v Venezueli
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta (SZVP) 2017/2074 z dne 13. novembra 2017 o omejevalnih ukrepih glede na razmere v Venezueli (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (EU) 2017/2063 (2) je začelo veljati več omejevalnih ukrepov, določenih v Sklepu (SZVP) 2017/2074.
                  
               
                     (2)
                  
                  
                     Svet je 11. novembra 2019 sprejel Sklep (SZVP) 2019/1893 (3) o spremembi Sklepa (SZVP) 2017/2074, s katerim je uvedel člen o obdelavi osebnih podatkov s strani Sveta in visokega predstavnika.
                  
               
                     (3)
                  
                  
                     Za izvajanje Uredbe (EU) 2017/2063 in zagotovitev čim večje pravne varnosti v Uniji bi bilo treba javnosti razkriti imena in druge ustrezne podatke o fizičnih in pravnih osebah, subjektih in organih, katerih sredstva in gospodarski viri so v skladu z navedeno uredbo zamrznjeni. Vsaka obdelava osebnih podatkov mora biti skladna z uredbama (EU) 2016/679 (4) in (EU) 2018/1725 (5) Evropskega parlamenta in Sveta.
                  
               
                     (4)
                  
                  
                     Uredbo (EU) 2017/2063 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V Uredbo (EU) 2017/2063 se vstavi naslednji člen:
            „Člen 18a
            
            
                        1.
                     
                     
                        Svet, Komisija in visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) lahko obdelujejo osebne podatke za namene opravljanja nalog, ki jih imajo po tej uredbi. Te naloge vključujejo:
                        
                                    (a)
                                 
                                 
                                    kar zadeva Svet, pripravo in sprejemanje sprememb prilog IV in V;
                                 
                              
                                    (b)
                                 
                                 
                                    kar zadeva visokega predstavnika, pripravo sprememb prilog IV in V;
                                 
                              
                                    (c)
                                 
                                 
                                    kar zadeva Komisijo:
                                    
                                                (i)
                                             
                                             
                                                dodajanje vsebine prilog IV in V na elektronski konsolidirani seznam oseb, skupin in subjektov, za katere veljajo finančni omejevalni ukrepi Unije, ter na interaktivni zemljevid sankcij, ki sta javno dostopna;
                                             
                                          
                                                (ii)
                                             
                                             
                                                obdelavo informacij o učinku ukrepov, sprejetih na podlagi te uredbe, kot so vrednost zamrznjenih sredstev in podatki o odobritvah, ki so jih izdali pristojni organi.
                                             
                                          
                              
                  
                        2.
                     
                     
                        Svet, Komisija in visoki predstavnik lahko po potrebi obdelujejo ustrezne podatke v zvezi s kaznivimi dejanji, ki so jih storile fizične osebe s seznama, kazenskimi obsodbami teh oseb ali varnostnimi ukrepi v zvezi z njimi le v obsegu, potrebnem za pripravo prilog IV in V.
                     
                  
                        3.
                     
                     
                        Za namene te uredbe so Svet, služba Komisije iz Priloge III k tej uredbi in visoki predstavnik določeni za ‚upravljavce‘ v smislu točke 8 člena 3 Uredbe (EU) 2018/1725 Evropskega parlamenta in Sveta (*1)za zagotovitev, da lahko zadevne fizične osebe uresničujejo svoje pravice v skladu z Uredbo (EU) 2018/1725.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. novembra 2019
            
               
                  Za Svet
               
               
                  Predsednik
               
               F. MOGHERINI
            
         
         
            (1)  UL L 295, 14.11.2017, str. 60.
         
            (2)  Uredba Sveta (EU) 2017/2063 z dne 13. novembra 2017 o omejevalnih ukrepih glede na razmere v Venezueli (UL L 295, 14.11.2017, str. 21).
         
            (3)  Sklep Sveta (SZVP) 2019/1893 z dne 11. novembra 2019 o spremembi Sklepa (SZVP) 2017/2074 o omejevalnih ukrepih glede na razmere v Venezueli (glej stran 42 tega Uradnega lista).
         
            (4)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).
         
            (5)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).